মুম্বাইতে বুধবার (১৬ মার্চ) রাতে গেইলের বিস্ফোরক ব্যাটিংয়ে মন্ত্রমুগ্ধ ‘বিগ বি’ আর চুপ থাকতে পারলেন কই! শুটিংয়ের কাজে দিল্লিতে থাকা এ কিংবদন্তি সেখান থেকেই টুইট করে বসেন, ‘ক্রিস গেইল তুমি অবিশ্বাস্য! মুম্বাইতে না থাকার কারণে তোমার সঙ্গে দেখা হল না। তোমার গলায় তাই আমার গানও শোনা হল না। তবে ম্যাচটি দেখেছি। ওহ, দারুণ!’ গেইলের ধ্বংসাত্মক ব্যাটিংয়ে ভারতের সর্বকালের অন্যতম সেরা এ অভিনেতা কতটা মজে গিয়েছিলেন, সেটি বোঝাতে তাঁর ওই টুইটই যথেষ্ট।